# เจ้าชายอับดุล อาซิม
เจ้าชาย ฮัจญี อับดุล อาซิม (25 กรกฎาคม พ.ศ. 2525 – 24 ตุลาคม พ.ศ. 2563) หรือเป็นที่รู้จักว่า เจ้าชายอาซิม  เป็นพระราชโอรสในสมเด็จพระราชาธิบดีฮัสซานัล บลกียะห์ เป็นพระราชวงศ์บรูไนที่นักข่าวสายบันเทิงแนวแอบถ่ายติดตาม

 พระประวัติ 
เจ้าชายอับดุล อาซิม เป็นพระราชโอรสลำดับที่หกจากทั้งหมดสิบสองพระองค์ของสมเด็จพระราชาธิบดีฮัสซานัล บลกียะห์ ที่ประสูติแต่มาเรียม อับดุล อาซิซ อดีตพระมเหสี พระองค์มีเชื้อสายญี่ปุ่นและอังกฤษมาแต่พระชนนี (บางแห่งว่าเป็นชาวสกอต)

พระองค์สำเร็จการศึกษาจากโรงเรียนนานาชาติบรูไน, โรงเรียนประถมโรซินท์ ประเทศสิงคโปร์, สถาบันแรฟเฟิลส์ ประเทศสิงคโปร์ และมหาวิทยาลัยออกซฟอร์ดบรุก เมืองออกฟอร์ด สหราชอาณาจักร หลังทรงสำเร็จการศึกษาเมื่อปี พ.ศ. 2551 พระองค์ตั้งพระทัยที่จะส่งเสริมการศึกษาอารยธรรมอิสลามเป็นหลักสูตรนานาชาติ และในปีเดียวกันนั้นพระองค์ได้เข้าศึกษาที่โรงเรียนนายร้อยทหารบกแซนด์เฮิสต์หลักสูตร 9 เดือน แต่หลังทรงศึกษาได้เพียงสัปดาห์เดียวก็ทรงลาออก

พระองค์อ้างว่าเคยคบหากับสตรีมาแล้วสองคนแต่ไม่สมหวังในรัก บ้างก็ว่าพระองค์มีรสนิยมในเพศที่สาม

สำนักพระราชวังประกาศว่าเจ้าชายอับดุล อาซิมสิ้นพระชนม์เมื่อวันที่ 24 ตุลาคม พ.ศ. 2563 ขณะมีพระชันษา 38 ปี ณ ศูนย์การแพทย์สวนเจอรูดง กรุงบันดาร์เซอรีเบอกาวัน หลังทรงพระประชวรด้วยโรคภูมิต้านตนเองมายาวนาน รัฐบาลบรูไนประกาศให้ประชาชนไว้ทุกข์และลดธงครึ่งเสาเป็นเวลาเจ็ดวัน พระศพถูกฝังข้างหลุมฝังพระศพสุลต่านโอมาร์ อาลี ไซฟุดดินที่ 3 ภายในสุสานหลวง กรุงบันดาร์เซอรีเบอกาวัน หลังการละหมาดอะซัร ในพิธีปลงพระศพ มีเจ้านายบรูไน คณะรัฐมนตรี และบุคคลสำคัญเข้าร่วม มีตนกู อิสมาอิล อิดริส มกุฎราชกุมารแห่งยะโฮร์ เป็นผู้แทนพระองค์สุลต่านยะโฮร์ และหลังสิ้นพระชนม์ได้หนึ่งวัน สุลต่านยะโฮร์โปรดเกล้าฯ ให้มีการลดธงครึ่งเสาทั้งรัฐเพื่อแสดงความไว้อาลัย

 การทำงาน 
 ภาพยนตร์ 
เจ้าชายอาซิมเป็นผู้อำนวยการสร้างภาพยนตร์เรื่อง แรงใจ...ก่อนวันหัวใจสลาย (You're Not You) แก่บริษัทดารีลพรินซ์โพรดักชันส์ (Daryl Prince Productions) ตั้งอยู่ในลอนดอน แต่พระราโชบายชะรีอะฮ์ที่เข้มงวดของสุลต่านฮัสซานัลพระชนก ส่งผลกระทบด้านลบต่อเจ้าชายอาซิมเกี่ยวกับการข้องแวะกับบุคคลในฮอลลีวูด พระองค์มีชื่อเสียงระดับนานาชาติในการเดินทางด้วยเครื่องบินไอพ่น มีรายงานว่าพระองค์วางเงินพนันจำนวน 5 พันล้านดอลลาร์สหรัฐ ในช่วงเวลาที่พระองค์สิ้นพระชนม์

 งานการกุศล 
เจ้าชายอาซิม ทรงรับเชิญไปในโครงการ Seeing is Believing ซึ่งเป็นกองทุนเกี่ยวกับผู้พิการทางสายตาซึ่งจัดขึ้นในประเทศบรูไน เมื่อปี พ.ศ. 2552Gheong, Chua Guan (7 November 2009). "Be a friend to the visually impaired" . 

ในปีเดียวกันนั้นทรงออกแบบกระเป๋าให้กับ MCM"HOW TO KEEP IN STYLE THIS SUMMER...". The Daily Express. 23 June 2008 โดยรายได้จะสมทบทุนมูลนิธิเมกอะวิช (Make A Wish Foundation) ของสหราชอาณาจักร ที่ทรงรับไว้ในพระอุปถัมภ์"Winter Ball - London 24/11/2012". Make-A-Wish United Kingdom. Retrieved 3 January 2013.

ในเดือนพฤษภาคม พ.ศ. 2554 มีงานการกุศลที่จัดขึ้นในโรงแรมเอมไพร์แอนด์คันทรีคลับ โดยมีผู้ป่วยออทิสติก 31 คน เจ้าชายอาซิมทรงกล่าวว่าพวกเขาเหล่านี้ควรได้รับการปฏิบัติด้วยความเคารพ "เช่นที่กระทำกับสมาชิกในครอบครัวคุณ" วันที่ 27 เมษายน พ.ศ. 2556 มีการเปิดงานเครือข่ายผู้ป่วยออทิซึมอาเซียน (ASEAN Autism Network) ครั้งที่สอง ทรงให้การสนับสนุนครอบครัวที่มีสมาชิกที่เป็นออทิสติก ทรงกล่าวว่า "เราต้องการให้ชุมชนของเราขยายมากยิ่งขึ้นกับผู้ป่วยออทิซึมที่เป็นมิตร ในเรื่องการเผยแพร่ความเข้าใจที่ดีขึ้นต่อความต้องการคนพิเศษเหล่านี้ หรือหาวิธีที่เราจะสามารถมาทำงานร่วมกันเพื่อสังคมที่ดีขึ้น และเพื่ออนาคตที่สดใสของพวกเขา" ซึ่งจุดมุ่งหมายของการประชุมดังกล่าวถือเป็นเวทีสำหรับกลุ่มเครือข่าย ที่สนับสนุนครอบครัวในภูมิภาคอาเซียนที่มีสมาชิกครอบครัวเป็นออทิซึม

ในวันที่ 8 มีนาคม พ.ศ. 2555 เจ้าชายอาซิมได้ทรงร่วมสัมมนาเพื่อทำเครื่องหมายในวันสตรีสากลของประเทศบรูไน อันมีวัตถุประสงค์ในการตระหนักถึงความรุนแรงในครอบครัว การล่วงละเมิดเด็ก ตลอดจนปัญหาอื่นที่มีผลกระทบต่อสตรีในประเทศ และทรงเข้าร่วมงานเฉลิมฉลองวันสตรีสากลอีกครั้งในปีถัดมา ที่การสัมมนามุ่งเน้นเกี่ยวกับการเสริมสร้างศักยภาพสตรี

 ความนิยม 
thumb|260px|เจ้าชายอาซิมที่กำปงอาเยร์ เดือนเมษายน พ.ศ. 2557
เจ้าชายอาซิมทรงเป็นที่รู้จักอย่างขวางในฐานะเจ้านายผู้ฟุ่มเฟือยจากการนำดาราดังมาเป็นแขกรับเชิญในงานเลี้ยงส่วนพระองค์ เช่น ไมเคิล แจ็กสันBand, Jennifer Sky (26 May 2009). "sweet story from someone who met Michael" . The Official Michael Jackson Site., ไดอานา รอสส์ และสการ์เลตต์ โจแฮนส์สันHinson, Tamara (21 June 2011). "The good prince guide" . MSN Her."The Sultan Of Schwing". The Sun. 26 June 2012 และในงานฉลองวันประสูติเมื่อปี พ.ศ. 2552 ได้รับการขนานนามว่าเป็น "งานเลี้ยงแห่งปี" (Party of the Year) โดยมีคนดังมาเป็นแขกรับเชิญได้แก่ เจเน็ต แจ็กสัน, มารายห์ แครี, โซเฟีย ลอเรน, โจแอน คอลลินส์ และเฟย์ ดิวนาเวย์ ส่วนงานฉลองวันประสูติพระชันษา 25 ปี เมื่อ พ.ศ. 2550 นั้น ได้จัดขึ้นในปราสาทนอกกรุงลอนดอน ในงานฉลองนี้แอรอน พอล นักแสดงนำจากละครชุดเรื่อง ดับเครื่องชน คนดีแตก เป็นแขกรับเชิญ โดยแอรอนได้ร่วมต้อนแกะฝูงใหญ่กับเจ้าชายอาซิมและพระขนิษฐาอีกสองพระองค์คือเจ้าหญิงอาเซมะห์ และเจ้าหญิงฟัดซิลละห์ ด้วยการขี่โฮเวอร์คราฟต์บริเวณโดยรอบปราสาท ก่อนที่จะทำลายโฮเวอร์คราฟต์นั้นทิ้ง ต่อมาได้ทรงมีพระดำรัสตรัสถามกับไมเคิล แจ็กสัน และตบท้ายด้วยทรงฉายพระรูปกับแจ็กสันสองภาพ

ในปี พ.ศ. 2551 นิตยสารฟอบส์ได้จัดให้พระองค์อยู่ในลำดับที่หกของเยาวราชนิกุลที่ทรงได้รับความนิยมมากสุดในโลกยี่สิบอันดับ

 พระเกียรติยศ 
 พระอิสริยยศ 
 25 กรกฎาคม พ.ศ. 2525 — 24 ตุลาคม พ.ศ. 2563 : เจ้าชายอับดุล อาซิม
 เครื่องราชอิสริยาภรณ์ 
 50px เครื่องราชอิสริยาภรณ์มงกุฏแห่งบรูไนRoyal Ark, Brunei genealogy details p.13
 พ.ศ. 2560 : 50px เหรียญกาญจนาภิเษกสุลต่านบรูไน

 พงศาวลี